laion/Wikipedia-Exotic huggingface dataset:
תחמוצת המגנזיום

תחמוצת המגנזיום (מגנזיום אוקסיד), המכונה גם פֵּרִיקְלָס היא תרכובת כימית אי-אורגנית בעלת הנוסחה הכימית MgO, שאינה בעלת יכולת הולכה חשמלית. תחמוצת המגנזיום משמשת כחומר גלם לייצור לְבֵנִים חסינות אש, הנחוצות במיוחד בתחומי תעשיית הפלדה לשם בניית כורים עמידים. תחמוצת המגנזיום מיוצרת במפעל פריקלאס ים המלח שבמישור רותם. מדיה וקבצים בנושא תחמוצת המגנזיום בוויקישיתוף מגנזיום חמצני במישור רותם – מבט על פריקלאס ים-המלח בעמ ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ירכבתום

יִרְכַבְתֻם (באמורית בתעתיק אכדי: ir-kab-tum, שחזור: yirkabtum, במשמעות "(האל) ירכב";‏ מלך בין 1675–1650 לפנה"ס לערך, על פי הכרונולוגיה התיכונה) היה המלך השביעי בשושלת ימחד האמורית, שמרכזה שכן בעיר חלב שבסוריה. הוא ירש את אביו, המלך ניקמי-אפוח. המידע אודות תקופת מלוכתו של ירכבתום מופיע בשני מקורות: בשבר מכתב חתי ובלוחות שנמצאו באללח', שהם המקור העיקרי למידע אודותיו. על פי הטקסטים שנמצאו, הוא היה פעיל, בדרך של רכישת ומכירת קרקעות, בהתאמת הגבול בין ממלכת ימחד והממלכה הואסלית של אללח', יחד עם אמיתכום מלך אללח'. הוא יצא למסע מלחמה באזור נשתרבי (Nashtarbi), ששכנה ממזרח לפרת, בעקבות מרד של נסיך חורי בעקבות עליית כוחן של נסיכויות חוריות בצפון מזרח סוריה. חשיבות המסע באה לידי ביטוי בכך ששימשה לציון תאריך על גבי תעודות משפטיות. ירכבתום כרת ברית שלום בשמו של מלך אללח' עם סמומה מלך העפירו, שחיו בתחום ממלכת אללח' והיוו מרכיב בולט באוכלוסייה, תוך שהוא מציין את החשיבות והסכנה של המצאות לוחמים עצמאיים באזור. את ירכבתום ירש ירים-לים השלישי, שהיה אחיו ואולי בנו. Mary E. Buck, "Western Amorite Corpus", in: The Amorite Dynasty of Ugarit, Brill, 2020 p. 301 Warfare in the Ancient Near East to 1600 BC מאת William J. Hamblin, הוצאת Routledge‏, 2006, עמ' 253–254 Douglas R. Frayne, The Royal Inscriptions Of Mesopotamia Early Periods, Volume 4: Old Babylonian Period (2003-1595 BC), University of Toronto Press, 1990, עמ' 794, ISBN 0-8020-5873-6 Warfare in the Ancient Near East to 1600 BC מאת William J. Hamblin, הוצאת Routledge,‏ 2006, עמ' 255 Herbert Bardwell Huffmon, Frank A. Spina, Alberto Ravinell Whitney Green, The Quest for the Kingdom of God: Studies in Honor of George E. Mendenhall, Eisenbrauns, 1983, p. 200
ליבאן עבדי

ליבאן עבדי (בסומלית: Liibaan Cabdi; בערבית: لبان عبدي; נולד ב-5 באוקטובר 1988 בבוראו שבסומליה) הוא כדורגלן סומלי-נורווגי המשחק בעמדת קשר הכנף השמאלי. עבדי נולד בבוראו שבסומליה, והעביר את ילדותו באוסלו שבנורווגיה. בצעירותו שיחק בקבוצות הנוער של המועדונים המקומיים ואלרנגה וסקייד. בגיל 14 עבר יחד עם משפחתו לאנגליה. בשנת 2004, כשהוא בן 16, הצטרף עבדי לאקדמית הנוער של שפילד יונייטד, ששיחקה בפוטבול ליג צ'מפיונשיפ. בקיץ 2008 חתם עבדי על חוזה לשנתיים במועדון, ולאחר מכן הושאל לפרנצווארוש, ששיחקה בליגה ההונגרית השנייה. לאחר מכן עלתה הקבוצה לליגת העל ההונגרית. ב-13 בספטמבר 2009 ערך עבדי את הופעת הבכורה שלו במועדון, כששיחק 65 דקות בניצחון 1–2 על מ.ט.ק. בודפשט במסגרת המחזור השביעי בליגה. ב-4 במאי 2010 הבקיע את שער הבכורה שלו במועדון והיחידי בתקופת ההשאלה, שער בדקה ה-84 בהפסד 1–2 לגיור במסגרת המחזור ה-26 בליגה. עבדי חזר לשפילד יונייטד לאחר שערך 10 הופעות בפרנצווארוש, ושוחרר ממנה בחודש יולי 2010, מבלי ששיחק בה. הוא הצטרף לפרנצווארוש באופן קבוע, ובשתי עונות ערך 29 הופעות נוספות, בהן הבקיע שני שערים. בעונתו האחרונה אף שיחק בארבעה משחקים במוקדמות ליגה האירופית, בהן הבקיע שני שערים. בין היתר שיחק גם בפרנצווארוש II, קבוצת המילואים של המועדון. ב-16 ביולי 2012 עבר עבדי בהעברה חופשית לאולהאננסה מליגת העל הפורטוגלית ושיחק בה במשך עונה אחת. ב-17 באוגוסט 2012 ערך את הופעת הבכורה שלו במועדון, כששיחק 80 דקות בניצחון 1–2 על אסטוריל במסגרת המחזור הראשון בליגה. ב-1 בספטמבר 2012 הבקיע את שער הבכורה שלו במועדון ובליגת העל הפורטוגלית, שער בדקה ה-17 בהפסד 2–3 לפורטו במסגרת המחזור השלישי. בסך הכל ערך 16 הופעות ליגה במועדון, בהן הבקיע 4 שערים. ב-1 באוגוסט 2013 עבר עבדי לאקדמיקה דה קוימברה, גם היא מליגת העל הפורטוגלית, בהעברה חופשית. ב-2 בספטמבר 2013 ערך את הופעת הבכורה שלו במועדון, כששיחק במחצית הראשונה בתיקו 1-1 נגד אסטוריל במסגרת המחזור השלישי בליגה. הוא שיחק במועדון במשך חצי עונה, וערך 11 הופעות מבלי להבקיע שער. ב-16 בינואר 2014 נרכש עבדי על ידי ריזספור מליגת העל הטורקית, ששילמה עבורו 500 אלף אירו. ב-25 בינואר 2014 ערך את הופעת הבכורה שלו במועדון, כששיחק 60 דקות בהפסד הליגה 4-1 לגנצ'לרבירליגי במסגרת המחזור ה-18. ב-14 בפברואר 2014 הבקיע את שער הבכורה שלו במועדון, שערו היחידי, שער בדקה ה-20 בניצחון 1–5 על גזיאנטפספור במסגרת המחזור ה-21 בליגה. עד לסוף עונת 2013/2014 ערך עבדי 6 הופעות ליגה, ובמחצית הראשונה של עונת 2014/2015 ערך 7 הופעות ליגה נוספות. ב-12 בפברואר 2015 הושאל עבדי ללבסקי סופיה מליגת העל הבולגרית לחצי עונה. ב-27 בפברואר 2015 ערך את הופעת הבכורה שלו במועדון, כששיחק 90 דקות בניצחון 0–8 על חאסקובו במסגרת המחזור ה-20 בליגה. ב-14 במרץ 2015 הבקיע עבדי את שער הבכורה שלו במועדון, שער בדקה ה-47 בניצחון 0–4 על מארק דופניצה במסגרת המחזור ה-22 בליגה. בסך הכל ערך עבדי 9 הופעות בלבסקי סופיה, בהן הבקיע שני שערים. בסוף העונה חזר לריזספור, וב-3 בדצמבר 2015 שוחרר מהמועדון. בקיץ 2016 עבדי חתם בהוגסונד מהליגה הנורווגית השנייה. עבדי רשאי לבחור בין נבחרת סומליה לנבחרת נורווגיה, והצהיר שהוא מעוניין לשחק עבור נורווגיה. מדיה וקבצים בנושא ליבאן עבדי בוויקישיתוף ליבאן עבדי, באתר Transfermarkt ליבאן עבדי, באתר Soccerway ליבאן עבדי, באתר WorldFootball.net ליבאן עבדי, באתר FootballDatabase.eu
איוב דאוד

איוב דאוד (בסומלית: Ayuub Daaud, בערבית: ايوب داؤود; נולד ב-24 בפברואר 1990 במוגדישו שבסומליה) הוא כדורגלן סומלי המשחק בעמדת החלוץ. דאוד נולד במוגדישו שבסומליה, ובגיל 5 עבר יחד עם משפחתו לקונאו שבאיטליה. הוא החל לשחק באקדמית הנוער של קונאו המקומית, ובגיל 10 החל לשחק באקדמית הנוער של יובנטוס. ב-9 בפברואר 2009 הבקיע שני שערים במדי קבוצת הנוער של יובנטוס בניצחון 2-0 על קבוצת הנוער של מכבי חיפה במסגרת טורניר ויארג'יו (אנ'), טורניר כדורגל יוקרתי לנוער. הוא היה מלך השערים של הטורניר באותה עונה, עם 20 שערים. ב-14 במרץ 2009 ערך את הופעת הבכורה שלו בקבוצה הבוגרת של יובנטוס, כשהחליף את סבסטיאן ג'ובינקו בדקה ה-87 בניצחון 4-1 על בולוניה 1909 במסגרת המחזור ה-28 בסרייה א'. ב-1 באוגוסט 2009 הושאל דאוד לקרוטונה, ששיחקה בסרייה ב'. ב-21 באוגוסט 2009 ערך את הופעת הבכורה שלו במועדון, כששיחק 90 דקות בהפסד 2-0 לסאסואולו במסגרת המחזור הראשון בליגה. לאחר חצי שנה ו-11 הופעות ללא שערים בקרוטונה, הושאל דאוד ללומצאנה מהליגה האיטלקית השלישית. הוא שיחק במועדון במשך חצי עונה בה הבקיע שער אחד ב-11 הופעות, וזכה עם הקבוצה בקופה איטליה סרייה C. בעונת 2010/2011 הושאל לקוסנצה, גם היא מהליגה האיטלקית השלישית, וערך 14 הופעות, בהן הבקיע 2 שערים. בחצי השני של העונה הושאל לגוביו, קבוצה נוספת מהליגה האיטלקית השלישית, ועזר לה להעפיל לסרייה ב', עם 4 שערים ב-11 הופעות. בחודש נובמבר 2011 שוחרר דאוד מיובנטוס. לאחר שחרורו מיובנטוס חתם דאוד בקייאסו מהליגה השווייצרית השנייה. ב-22 בספטמבר 2012 ערך את הופעת הבכורה שלו במועדון, כשנכנס כמחליף בדקה ה-71 בתיקו 0-0 נגד לוגאנו במסגרת המחזור התשיעי בליגה. הוא הורחק בכרטיס אדום בדקה ה-90 באותו משחק. ב-3 בנובמבר 2012 הבקיע את שער הבכורה שלו במועדון, שער בדקה ה-89 בהפסד 3-2 לויל 1900 במסגרת המחזור ה-15 בליגה. בסך הכל ערך 9 הופעות במועדון, בהן הבקיע שני שערים. ב-28 באוגוסט 2013 עבר דאוד לבודפשט הונבד מליגת העל ההונגרית בהעברה חופשית. ב-21 בספטמבר 2013 ערך את הופעת הבכורה שלו במועדון, כשנכנס כמחליף בדקה ה-38 בהפסד 2-0 לדיושג'ר במסגרת המחזור השמיני בליגה. ב-28 בספטמבר 2013, בהופעתו השנייה בליגה, הבקיע את שערי הבכורה שלו במועדון, צמד שערים מבעיטות עונשין בניצחון 2-1 על סומבטהי האלאדס במסגרת המחזור התשיעי. ב-23 ביולי 2015 שוחרר דאוד מהמועדון. דאוד החל לשחק בנבחרת סומליה בשנת 2011. לומצאנה קופה איטליה סרייה ג' (1): 2009/2010 גוביו אליפות הליגה האיטלקית השלישית (1): 2010/2011 איוב דאוד, באתר Transfermarkt איוב דאוד, באתר Soccerway איוב דאוד, באתר WorldFootball.net איוב דאוד, באתר FootballDatabase.eu
גאורג נידרמאייר

גאורג נידרמאייר (בגרמנית: Georg Niedermeier, נולד ב-26 בפברואר 1986 במינכן שבגרמניה המערבית) הוא כדורגלן גרמני המשחק במלבורן ויקטורי מליגת העל האוסטרלית בעמדת הבלם. נידרמאייר גדל במחלקת הנוער של באיירן מינכן, ובעונת 2003/04 החל לשחק בקבוצת המילואים של המועדון. בעונת 2007/08 מונה נידרמאייר לקפטן קבוצת המילואים, ואף ישב על הספסל של הקבוצה הבכירה במספר משחקים בבונדסליגה ובמשחק ליגת האלופות מול אולימפיק ליון, אך לא שיחק. בינואר 2009 האריך נידרמאייר את חוזהו בבאיירן מינכן עד יוני 2012, ובמקביל הושאל לשטוטגרט עד תום עונת 2009/10, על מנת שיצבור ניסיון בבונדסליגה. את הופעת הבכורה בשטוטגרט ערך בניצחון 2-0 על קרלסרוהה בבונדסליגה, אך שיחק רק עוד ארבעה משחקים נוספים באותה עונה, עקב פציעה. בעונת 2009/10 חזר נידרמאייר לשחק, והבקיע את השער הראשון שלו בקריירה בתיקו 1-1 מול בורוסיה דורטמונד באוגוסט 2009. נידרמאייר אף השתתף באותה עונה עם שטוטגרט בליגת האלופות, בניצחון 2-0 בשלב הבתים על גלאזגו ריינג'רס ובתבוסה 4-0 לברצלונה בשמינית הגמר. בפברואר באותה עונה חתם בשטוטגרט על חוזה קבוע, ולא חזר לבאיירן מינכן. בעונת 2010/11 נידרמאייר הפך לשחקן מפתח בקבוצה תחת המאמן ברונו לאבאדיה, ושיתף פעולה בהגנה עם מתייה דלפייר וסרדר טשצ'י. בעונה זו ערך את הבכורה בליגה האירופית, בניצחון 3-0 על יאנג בויז ברן. בעונת 2012/13 הגיע נידרמאייר עם שטוטגרט לגמר הגביע הגרמני, שם הפסידה שטוטגרט 3-2 לבאיירן מינכן. באותה עונה, האריך את חוזהו בשטוטגרט עד תום עונת 2016. בתום עונת 2015/16 היה נידרמאייר שותף לירידת ליגה של שטוטגרט, לראשונה מזה 39 עונות, והוא שוחרר מהקבוצה לאחר שפג חוזהו. ב-31 באוגוסט 2016 חתם נידרמאייר בפרייבורג מהבונדסליגה. בעונת הבכורה שלו במועדון, 2016/17, ערך נידרמאייר שש הופעות ליגה בלבד, משום שסבל מפציעה ארוכה. בעונת 2017/18 נידרמאייר לא שיחק כלל בקבוצה הבכירה, וערך הופעות ספורות בקבוצת המילואים של פרייבורג. ביולי 2018 חתם נידרמאייר במלבורן ויקטורי מליגת העל האוסטרלית בכדורגל. נידרמאייר שיחק בנבחרות גרמניה הצעירות, אך לא זומן מעולם לנבחרת גרמניה הבכירה. מדיה וקבצים בנושא גאורג נידרמאייר בוויקישיתוף גאורג נידרמאייר, באתר Transfermarkt גאורג נידרמאייר, באתר Fussballdaten.de (בגרמנית) גאורג נידרמאייר, באתר Soccerway גאורג נידרמאייר, באתר WorldFootball.net גאורג נידרמאייר, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גאורג נידרמאייר".
איתן (מושב)

אֵיתָן הוא מושב ציוני דתי באזור דרום השפלה בקרבת העיר קריית גת השייך למועצה אזורית שפיר. יש שתי גרסאות באשר למקור שם המושב: על פי הפסוק (במדבר כ"ד, 21): "אֵיתָן, מוֹשָׁבֶךָ". על פי הפסוק "וְיִגַּל כַּמַּיִם, מִשְׁפָּט; וּצְדָקָה, כְּנַחַל אֵיתָן " (עמוס ה'-כ"ד). בשני המקרים, משמעות המלה איתן היא חזק, מוצק, עמיד. קודם לשם איתן, נקרא היישוב: עוזה ג', לכיש 9 דרומית למושב: יער איתן היישוב הוקם בשנת 1955 על ידי עולים מתוניסיה ומהאי ג'רבה וביניהם מי שהיה רב המושב שושן הכהן שכיהן קודם לכן כרבה של ג'רבה. בין המתיישבים היו גם 17 משפחות שעלו ממרוקו. המתיישבים הם דתיים לאומיים. בשנת 1957 היו במושב כ-70 משפחות. היישוב הוא יישוב חקלאי שעיקר גידוליו הוא פירות הדר, פירות שונים וכן ירקות. סביב שנת 2010 הובאו לקבורה בחלקה בבית העלמין של המושב עצמותיהם של הרבנים שאול הכהן, משה כהן ואברהם הכהן, מרבני ג'רבה. בשנת 2020 החלה בנייה בהרחבה של המושב. מדיה וקבצים בנושא איתן בוויקישיתוף איתן, במרכז המידע לנגב ולגליל של תנועת אור אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 זאב וילנאי, אריאל - אנציקלופדיה לידיעת א"י, 1976, עמ' 165 איתן, באתר המועצה האזורית - שפיר מושב איתן התנחל בחבל לכיש, דבר, 1 ביולי 1955 איתן, באתר תנועת אור מושב איתן שבחבל לכיש חגג שנתיים לקיומו, דבר, 29 בנובמבר 1957 עצמות רבה הראשי של ג'רבה הועלו לקבורה ערך זה הוא קצרמר בנושא מושבים. אתם מוזמנים לתרום לוויקיפדיה ולהרחיב אותו.
רמת פוריה

רמת פוריה היא רכס צר במזרח הגליל התחתון, מדרום לעיר טבריה, המגיע לרום של כ-200 מטרים מעל פני הים. רמת פוריה נמצאת בין חופי הכנרת ועמק הירדן במזרח ובין בקעת יבנאל במערב, והיא נמשכת מצפון לדרום. בצפון תוחמים את הרכס הר מנור ותל מעון, הנמצאים מעל טבריה, ומדרום תוחם את הרכס מוצאו של נחל יבנאל לעמק הירדן. לאורך מדרונו המערבי של הרכס עובר כביש 768, בסמיכות ליישובים פוריה (נווה עובד), פוריה עילית ופוריה (כפר עבודה), ובסמוך לבית החולים פוריה. בשיפוליו המזרחיים של הרכס נמצאים חורבות קדש נפתלי ועין קדש, ובשיפוליו המערביים נמצאים שרידי העיירות התלמודיות ציידתה וסרגונה. ערך זה הוא קצרמר בנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
רוג'רו ריציטלי

רוג'רו ריציטלי (באיטלקית: Ruggiero Rizzitelli; נולד ב-2 בספטמבר 1967 במרגריטה די סבויה שבאיטליה) הוא כדורגלן עבר איטלקי ששיחק בעמדת החלוץ. כינויו בפי האוהדים היה "ריצי-גול" על שם יכולות ההבקעה שלו. ריציטלי החל את הקריירה שלו בצ'זנה בעונת 1984/85, כאשר הקבוצה שיחקה בסרייה ב'. בעונת 1986/87 העפיל עם הקבוצה לסרייה א', ובעונת 1987/88 ערך את הופעת הבכורה שלו בליגה האיטלקית הבכירה. בתום עונה זו עזב ריציטלי את צ'זנה, לאחר 62 הופעות בהן הבקיע שבעה שערים, וחתם ברומא. ריציטלי שיחק ברומא שש עונות, בהן הבקיע 29 שערי ליגה ב-154 משחקים. ריציטלי זכה עם רומא בגביע האיטלקי בשנת 1991, לאחר ניצחון מצטבר 4-2 במפגש כפול מול סמפדוריה, ובהמשך, הפסידו רומא וריציטלי לאותה סמפדוריה בסופר קאפ האיטלקי בתוצאה 1-0. באותה עונה, נחלו ריציטלי ורומא אכזבה בגמר גביע אופ"א, שם הפסידה רומא במפגש כפול לאינטר מילאנו. במפגש הראשון אינטר ניצחה 2-0, ובגומלין ריציטלי הבקיע שער בדקה ה-80 שהעלה את רומא ל-1-0, אך לא נכבשו שערים נוספים, ואינטר זכתה בתואר. בעונת 1994/95 עבר ריציטלי לטורינו, שם הבקיע בשתי עונות 30 שערים ב-60 משחקים. עם זאת, טורינו נשרה לסרייה ב' בתום עונת 1995/96, וריציטלי עבר לבאיירן מינכן, שם חבר לבן ארצו, המאמן ג'ובאני טרפטוני. בעונתו הראשונה בקבוצה, זכה ריציטלי עם באיירן מינכן באליפות הבונדסליגה, ובסיומה גם בגביע הליגה הגרמנית, לאחר ניצחון 2-0 בגמר על שטוטגרט, בו שיחק ריציטלי 65 דקות. בעונה השנייה של ריציטלי בבאיירן מינכן, הוא סבל מפציעות והפך לשחקן ספסל ולגיבוי לקארסטן יאנקר. בעונה זו, באיירן מינכן הפסידה את אליפות הבונדסליגה לקייזרסלאוטרן, אך זכתה בגביע הגרמני, לאחר ניצחון 2-1 בגמר על דיסבורג, בו ריציטלי לא שותף. בתום עונה זו עזב ריציטלי את באיירן מינכן, לאחר שצבר 45 הופעות ליגה והבקיע 11 שערים, וחתם בפיאצ'נצה, שם שיחק שתי עונות ללא הצלחה, כאשר הבקיע שער בודד ב-33 הופעות ליגה. בעונת 2000/01 חזר ריציטלי למועדון נעוריו צ'זנה לעונת פרישה, בה הבקיע שישה שערים ב-14 הופעות. בתום עונה זו פרש ממשחק פעיל. ריציטלי ערך את הופעת הבכורה שלו בנבחרת איטליה במשחק מול נבחרת ברית המועצות בפברואר 1988, בו איטליה ניצחה 4-1. ריציטלי נסע עם הנבחרת האיטלקית ליורו 1988 בו לא זכה לדקות משחק, ועם נבחרת איטליה האולימפית לאולימפיאדת סיאול (1988), שם סיימה הנבחרת במקום הרביעי. ריציטלי לבש בסך הכל תשע פעמים את המדים הלאומיים, והבקיע שני שערים. עם רומא: הגביע האיטלקי: 1990/91 עם באיירן מינכן: אליפות הבונדסליגה: 1996/97 הגביע הגרמני: 1997/98 גביע הליגה הגרמנית: 1997 רוג'רו ריציטלי, באתר Transfermarkt רוג'רו ריציטלי, באתר Fussballdaten.de (בגרמנית) רוג'רו ריציטלי, באתר WorldFootball.net רוג'רו ריציטלי, באתר National Football Teams רוג'רו ריציטלי, באתר FootballDatabase.eu
כלב קרלין

הרב כָּלֵב קְרֶלִין (בכתיב יידי: קרעלין; ברוסית: Калев Крелин) הוא הרב הראשי של ליטא. נולד במוסקבה ולמד בישיבות ברוסיה ובישראל, לאחר נישואיו למד בכולל הר"ן בירושלים. הוא כיהן במשרות תורניות ורבניות באירופה ובארצות הברית: כר"מ בישיבה בקופנהגן שבדנמרק וכרב הקהילה היהודית בהיידלברג, גרמניה. בארצות הברית כיהן כרב בבית כנסת של רשת "יאנג ישראל" וכר"מ בישיבת "סיני". בראשית העשור השני של המאה ה-21 התמנה לכהן כרב בקהילה היהודית בריגה, לטביה. במקביל הוא מכהן כנציג מערכת הכשרות של ועידת רבני אירופה למדינות הבלטיות. בינואר 2016 נבחר לכהן על ידי הקהילה כרבה הראשי של יהדות ליטא, במקביל להמשך תפקידו כרבה של ריגה. הרצאות של הרב כלב קרלין באתר "תולדות ישורון": יהודים ויהדות (ברוסית) חיים לב, מונו רבנים לוילנה ולליטא, באתר ערוץ 7, 1 בפברואר 2016. ליטא, באתר הקונגרס היהודי העולמי
רומן ברנר

רומן בוריסוביץ' ברנר (ברוסית: Роман Борисович Бренер;‏ 1 בינואר 1932–1991) היה קופץ למים יהודי-אוקראיני, אלוף אלוף אירופה בקפיצה למים (טורינו 1954) ו-10 פעמים אלוף ברית המועצות (8 פעמים ממקפצה גמישה מ-3 מטר: 1950–1954, 1958–1960 ופעמיים מפלטפורמה קשיחה מ-10 מטר: 1951 ו-1962). ברנר נולד בזפוריז'יה, אוקראינה. באולימפיאדת הלסינקי (1952) סיים ברנר במקום חמישי ממקפצה גמישה מ-3 מטר ומקום שמיני מפלטפורמה קשיחה מ-10 מטר. באליפות אירופה שנערכה בטורינו, איטליה בשנת 1954 זכה ברנר בשתי מדליות זהב ממקפצה גמישה מ-3 מטר ומפלטפורמה קשיחה מ-10 מטר. באולימפיאדת מלבורן (1956) סיים ברנר במקום חמישי מפלטפורמה קשיחה מ-10 מטר ובמקום שישי ממקפצה גמישה מ-3 מטר. באליפות אירופה שנערכה בבודפשט, הונגריה בשנת 1958 זכה ברנר במדליית ארד ממקפצה גמישה מ-3 מטר. נפטר בגיל 59. רומן ברנר, באתר olympedia.org י. בן-משה, ספורט - ההונגרים המצטיינים בין שחייני אירופה, על המשמר, 10 בספטמבר 1954
שמיר (שבט יהודה)

שָׁמִיר הייתה עיר מקראית בהרי יהודה, שנכללה בתחום נחלת שבט יהודה. העיר נזכרת פעם אחת בתנ"ך, ברשימת ערי שבט יהודה באזור דרום הר חברון: ”וּבָהָר שָׁמִיר וְיַתִּיר וְשׂוֹכֹה”. העיר הקדומה מזוהה בידי חלק מהחוקרים עם האתר ח'רבת סמארה שבדרום מערב הר חברון, כ-3 ק"מ צפונית מערבית לאל-ד'הריה. מיקומו של האתר הוא בסמיכות יחסית לחורבותיהן של יַתִּיר (ח' עתיר) ושל שׂוֹכֹה (ח' שויכה), הנזכרות לצד שמיר בפסוק, ובסמיכות גדולה לחורבות עֲנָב, הנזכרת גם היא כאחת מערי דרום הר חברון. אין לבלבל שמיר זו עם שָׁמִיר הנוספת הנזכרת בתנ"ך, כעיר בנחלת שבט אפרים, בה פעל השופט תולע בן פואה. ספר יהושע, פרק ט"ו, פסוק מ"ח. אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, ירושלים, כרך ח', עמ' 121. ספר שופטים, פרק י', פסוקים א'–ב'. ערך זה הוא קצרמר בנושא תנ"ך ובנושא ארכאולוגיה. אתם מוזמנים לתרום לוויקיפדיה ולהרחיב אותו.
קבוע דה ברויין-ניומן

במתמטיקה, קבוע דה ברויין-ניומן, המסומן באות Λ {\displaystyle \Lambda } , הוא קבוע מתמטי ממשי, שערכו אינו ידוע. הקבוע מוגדר באמצעות משפחה חד-פרמטרית של פונקציות מרוכבות H t ( z ) {\displaystyle H_{t}(z)} , וחשיבותו בכך שהשערת רימן שקולה לכך שהוא אינו גדול מאפס. ידוע ש- 0 ≤ Λ {\displaystyle 0\leq \Lambda } . אם מגדירים Φ ( u ) = ∑ n = 1 ∞ ( 2 π 2 n 4 e 9 u − 3 π n 2 e 5 u ) exp ⁡ ( − π n 2 e 4 u ) {\displaystyle \Phi (u)=\sum _{n=1}^{\infty }(2\pi ^{2}n^{4}e^{9u}-3\pi n^{2}e^{5u})\exp(-\pi n^{2}e^{4u})} (כאשר 0 ≤ u {\displaystyle 0\leq u} ממשי), אפשר לבטא את פונקציית קסי של רימן כאינטגרל 1 8 ξ ( z / 2 ) = ∫ 0 ∞ Φ ( u ) cos ⁡ ( z u ) d u {\displaystyle {\frac {1}{8}}\xi (z/2)=\int _{0}^{\infty }\Phi (u)\cos(zu)du} (כאשר z {\displaystyle z} משתנה מרוכב). השערת רימן שקולה לטענה ש- ξ {\displaystyle \xi } היא בעלת שורשים ממשיים בלבד (כלומר, כל הערכים z ∈ C {\displaystyle z\in \mathbb {C} } שעבורם ξ ( z ) = 0 {\displaystyle \xi (z)=0} הם ממשיים). את ההגדרה הזו אפשר להכליל באמצעות הוספת פרמטר ממשי λ {\displaystyle \lambda } למשפחת פונקציות H λ ( z ) = ∫ 0 ∞ e λ u 2 Φ ( u ) cos ⁡ ( z u ) d u {\displaystyle H_{\lambda }(z)=\int _{0}^{\infty }e^{{\lambda }u^{2}}\Phi (u)\cos(zu)du} , כך ש- 1 8 ξ ( z / 2 ) = H 0 ( z ) {\displaystyle {\frac {1}{8}}\xi (z/2)=H_{0}(z)} . בהקשר זה, טבעי לשאול עבור אלו ערכים של λ {\displaystyle \lambda } הפונקציה H λ ( z ) {\displaystyle H_{\lambda }(z)} היא בעלת שורשים ממשיים בלבד. הקבוע Λ {\displaystyle \Lambda } מוגדר כאינפימום של קבוצת הערכים λ {\displaystyle \lambda } שעבורם H λ ( z ) {\displaystyle H_{\lambda }(z)} היא בעלת שורשים ממשיים בלבד. לאור הקשר בין הפונקציה ξ {\displaystyle \xi } לבין H 0 {\displaystyle H_{0}} , השערת רימן שקולה לטענה ש- Λ ≤ 0 {\displaystyle \Lambda \leq 0} . ניקולאס חוברט דה ברויין הוכיח ב-1950 ש- H λ ( z ) {\displaystyle H_{\lambda }(z)} בעלת שורשים ממשיים בלבד לכל Λ < λ {\displaystyle \Lambda <\lambda } , ואינה כזו לכל λ < Λ {\displaystyle \lambda <\Lambda } . בנוסף, הוא הוכיח ש- Λ ≤ 1 / 2 {\displaystyle \Lambda \leq 1/2} . צ'ארלס ניומן השלים את התמונה בשנת 1976, בהוכיחו ש- H λ ( z ) {\displaystyle H_{\lambda }(z)} בעלת שורשים ממשיים בלבד גם עבור λ = Λ {\displaystyle \lambda =\Lambda } , ושיער ש- 0 ≤ Λ {\displaystyle 0\leq \Lambda } ; כלומר, ש- H λ {\displaystyle H_{\lambda }} אינה בעלת שורשים ממשיים בלבד כאשר λ < 0 {\displaystyle \lambda <0} . הגבול התחתון הטוב ביותר הידוע עבור הקבוע השתפר בהדרגה, לפי הטבלה הבאה: קבוע דה ברויין-ניומן, באתר MathWorld (באנגלית) Brad Rodgers, Terence Tao, The De Bruijn-Newman constant is non-negative, arXiv
אריה פולגר

הרב אריה פולגר (לעיתים: פאלגער) הוא רב אוסטרי ממוצא בלגי, שימש כרבה הראשי של וינה בירת אוסטריה בשנים 2015–2019 ועורך כתב העת "שרידים" של ועידת רבני אירופה. נולד באנטוורפן שבבלגיה. סבו הרב יהודה לייב פולגר וחמיו הרב זליג פרטיק היו מחסידי באבוב בלאנצוט שבגליציה, אביו שרד את השואה ונישא ליהודיה ילידת מרקש שבמרוקו. הוריו התגוררו באנטוורפן והוא למד בישיבת עץ חיים בעיר, והיה למקורבו של הרב יהודה טרגר. הוא גם מקורב לאדמו"ר מז'מיגראד באנטוורפן, הרב צבי יעקב יהושע הלברשטאם. בהמשך נסע ללמוד בישיבת גייטסהד אצל הרב אברהם גורביץ, בישיבת מיר בירושלים ובישיבת רבינו חיים ברלין אצל הרב אהרן שכטר. לאחר תום לימודיו בישיבות אלו, החל בלימודי רבנות בישיבת רבינו יצחק אלחנן והוסמך לרבנות לאחר חמש שנות לימוד במסלול זה. הרב פולגר נמנה עם רבני "ועידת רבני אירופה", כיהן במשך חמש שנים כרבה הראשי של בזל (2002–2008), שנתיים כרבה של מינכן ובהמשך כרבה של קרלסרוהה. בסוף דצמבר 2015 נבחר לכהן כרבה הראשי של וינה בירת אוסטריה. הוא שימש בתפקיד עד שנת 2019. מלבד תפקידיו הרבניים, שימש הרב פולגר כמנהל ההוצאה לאור של הסתדרות הרבנים דאמריקה, וכעורך כתב העת "שרידים" של ועידת רבני אירופה. יוני קמפינסקי, הרב אריה פולגר נבחר לרבה של וינה, באתר ערוץ 7, 27 בדצמבר 2015 רבני אירופה: רבי אריה פולגר נבחר לכהן כרבה של וינה, באתר JDN דבר העורך, דברי פתיחה שלו לגליון כז של הביטאון, באתר אוצר החכמה.
ברקסטון

האם התכוונתם ל... מקומות ברקסטון (מיסיסיפי) – כפר במחוז סימפסון במיסיסיפי ברקסטון (מחוז) – מחוז בווירג'יניה המערבית אישים קרטר ברקסטון – מנציגי וירג'יניה בחתימה על הכרזת העצמאות של ארצות הברית אנתוני ברקסטון – מוזיקאי ומלחין אמריקאי הברקסטוניות (The Braxtones) - להקת רית'ם אנד בלוז אמריקאית טוני ברקסטון תמר ברקסטון
טד לאקנביל

תאודור "טד" לאקנביל (באנגלית: Theodore "Ted" Luckenbill; ‏27 ביולי 1939 - 24 ביוני 2012) היה כדורסלן אמריקאי, אשר שיחק בליגת ה-NBA בין השנים 1961–1963. התפרסם בכך שהשתתף במשחק 100 הנקודות של וילט צ'מברלין. לאקנביל, שהתנשא לגובה של 1.98 מטרים, שיחק באוניברסיטת יוסטון בין השנים 1958–1961. הוא קלע במכללות 1,195 נקודות ושמר על ממוצעים של 16.6 נקודות ו-9.7 ריבאונדים למשחק. נבחר בדראפט ה-NBA‏ 1961 במקום ה-15 על ידי קבוצת פילדלפיה ווריורס, ושיחק בקבוצה במשך שנתיים. קריירת הכדורסל שלו נקטעה מוקדם מאוד, בגיל 23, עקב גילוי של מחלת סרטן האשכים. בשנים האחרונות לחייו הוא התגורר בעיר קריקט, טקסס, ובשנת 2012 נפטר בדאלאס הסמוכה, בגיל 72. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA טד לאקנביל, באתר "Find a Grave" (באנגלית) ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
ויקו חדד

ויקטור "ויקו" חדד (נולד ב-11 ביוני 1959) הוא כדורגלן עבר, מאמן כדורגל ומנהל ספורט ישראלי. בעבר אימן את הפועל באר שבע, מכבי נתניה, הפועל חיפה, הפועל עירוני ראשון לציון, בני יהודה תל אביב ואת נבחרת ישראל בקטרגל. משמש יו"ר אס"א ומנהל מרכז הספורט של אוניברסיטת בן-גוריון. חדד שיחק בקבוצות הנוער וקבוצת הבוגרים של הפועל באר שבע. סיים לימודי תואר ראשון בחינוך גופני ותואר שני בניהול חינוך גופני מאוניברסיטת תאמז וואלי (התמזגה לתוך אוניברסיטת מערב לונדון). בשנות ה-90 אימן את קבוצות הכדורגל של הפועל באר שבע (1993–1994 ו-1995–1996), מכבי נתניה (1994–1995), הפועל חיפה (1995), הפועל עירוני ראשון לציון (1996) ובני יהודה תל אביב (1997). מ-2002 עד 2016 אימן את נבחרת ישראל בקטרגל. חדד הוא מנכ"ל מרכז הספורט של אוניברסיטת בן-גוריון בנגב. ב-2010 אימן פעם שלישית את הפועל באר שבע במקומו של גיא עזורי אשר התפטר מאימון הקבוצה. מ-2013 משמש בתפקיד יו"ר אס"א (החליף את אריה רוזנצוויג), ארגון בו כיהן בתפקידים אחרים בעבר. כמו כן אימן את אס"א בן-גוריון בקטרגל. חיים זלקאי, לאחר המינוי ליו"ר אס"א: ויקו חדד סוגר חשבון, באתר nrg‏, 26 בפברואר 2013 ארז נעמן, שחקני נבחרת הקט-רגל קוראים להדחתו של המאמן ויקו חדד, באתר ערוץ הספורט,‏ 24 ביוני 2013 נבחרת כדורגל באולמות, באתר ההתאחדות לכדורגל בישראל (הקישור אינו פעיל, 30 בספטמבר 2019) אבי כליף מונה למאמן נבחרת הכדורגל באולמות של ישראל, באתר ההתאחדות לכדורגל בישראל,‏ 30 בנובמבר 2016 (הקישור אינו פעיל, 30 בספטמבר 2019) יגאל ברמן, ‏ויקו חדד יאמן את הפועל ב"ש עד סוף העונה, באתר ONE‏, 8 באוקטובר 2010 גידי ליפקין, ‏בוחבוט היה עשוי להיות מוטה ולאו דווקא במודע, באתר ONE‏, 13 באוגוסט 2015 מרכז הספורט והנופש של אוניברסיטת בן גוריון, באתר מרכז הספורט והנופש ערך זה הוא קצרמר בנושא כדורגלנים ישראלים ובנושא מאמני כדורגל ישראלים. אתם מוזמנים לתרום לוויקיפדיה ולהרחיב אותו.